Komission kertomus Euroopan parlamentille ja neuvostolle Euroopan maatalouden tukirahaston menoista Varojärjestelmä nro 1/2007 /* SEK/2007/0256 lopull. */





[pic] | EUROOPAN YHTEISÖJEN KOMISSIO | Bryssel, 20.2.2007 SEK(2007) 256 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 1/2007 SISÄLTÖ 1. VUODEN 2007 TALOUSARVIOMENETTELY 3 2. KUVAUS VUODEN 2007 TALOUSARVION TOTEUTUMISESTA 4 3. PÄÄTELMÄT 5 Vuoden 2007 talousarviomenettely Liitteessä 1 esitetään tiivistelmänä Euroopan maatalouden tukirahaston (maataloustukirahaston) vuoden 2007 talousarviomenettely ja menettelyn kuhunkin vaiheeseen liittyvien määrärahojen vastaavat määrät. Komissio hyväksyi vuoden 2006 toukokuun alussa alustavan talousarvioesityksen (ATE), jossa maksusitoumusmäärärahat olivat 43 343,7 miljoonaa euroa ja maksumäärärahat 43 342,2 miljoonaa euroa. Ennakoitujen määrärahojen määrät perustuivat eri tuotteiden sisäisten ja ulkoisten markkinaolosuhteiden arviointiin, yhteisen maatalouspolitiikan vuoden 2003/2004 sekä sokerialan äskettäisten uudistusten vaikutuksiin. Talous-, rahoitus- ja budjettiasioita käsittelevä neuvosto hyväksyi heinäkuussa 2006 talousarvioesityksen ja leikkasi pyydetyistä määrärahoista 730,0 miljoonaa euroa ATE:n vastaavista määrärahoista. Markkinatoimenpiteiden määrärahoja leikattiin 525,0 miljoonaa euroa ja tilien tarkastamisen ja hyväksymisen määrärahoja 205,0 miljoonaa euroa. Euroopan parlamentti sitä vastoin palautti neuvoston vähentämät määrärahat ATE:n ensimmäisessä käsittelyssä ja korotti maitoalan määrärahoja merkittävästi. Komissio päivitti lokakuussa 2006 ATE:n määrärahatarpeita koskevat alkuperäiset arviot maatalouslainsäädännön ja maatalousmarkkinoiden viimeaikaisen kehityksen sekä euron ja dollarin kurssikehityksen perusteella ja jätti budjettivallan käyttäjälle oikaisukirjelmän nro 3/2007. Siinä komissio pyysi yhteensä 42 492,0 miljoonaa euroa maksusitoumusmäärärahoja ja 42 490,5 miljoonaa euroa maksumäärärahoja. Komissio supisti ATE:ssa varainhoitovuodeksi 2007 alun perin pyydettyjä määrärahoja 851,7 miljoonalla eurolla. Vuoden 2007 talousarvio hyväksyttiin Euroopan parlamentin täysistunnossa joulukuussa 2006. Maataloustukirahaston vuoden 2007 maksusitoumusmäärärahat olivat 42 711,7 miljoonaa euroa ja maksumäärärahat 42 435,6 miljoonaa euroa. Merkittävimpiä maatalouden aloja varten on varattu 5 615,2 miljoonaa euroa markkinatoimenpiteille ja 36 878,5 miljoonaa euroa suorille tuille. Lisäksi vuoden 2007 talousarviossa on varattu 309,8 miljoonaa euroa toimintalohkolle 17, joka koskee eläinlääkintä- ja kasvinsuojelutoimenpiteitä, ja 30,5 miljoonaa euroa toimintalohkolle 11, joka koskee kalastusta (huom. 15,0 miljoonaa euroa on varantotilillä). Maksusitoumus- ja maksumäärärahojen välinen 276,1 miljoonan euron ero johtuu siitä, että jaksotettuja määrärahoja käytetään komission suoraan maataloustuotteiden menekinedistämistä, toimintastrategiaa ja maatalouden koordinointitoimenpiteitä sekä eläinlääkintä- ja kasvinsuojelutoimenpiteitä varten suorittamiin maksuihin. Kuvaus vuoden 2007 talousarvion toteutumisesta Liitteessä 2 esitetään talousarvion tosiasiallisen toteutumisen taso 16. lokakuuta 2006 ja 30. marraskuuta 2006 välisenä aikana suhteessa indikaattorin osoittamaan menoprofiiliin. Toteutumisen taso on määritelty talousarvion kurinalaisuudesta annetun neuvoston asetuksen (EY) N:o 1290/2005[1] 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisten merkittävimpien erojen syistä vuoden 2007 talousarvion eräiden alojen osalta. Valuuttoihin vaikuttavat tekijät Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Kyseinen pariteetti vaikuttaa useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin . Asetuksen (EY) N:o 1290/2005 21 artiklan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2006 heinä-syyskuussa eli 1 € = 1,27 $. Olisi huomattava, että keskimääräinen pariteetti oli 1. elokuuta 2006 ja 30. marraskuuta 2006 välisenä aikana noin 1 € = 1,28 $ eli alle yksi prosenttia vuoden 2007 ATE:n laatimisessa käytettyä kurssia suurempi. Markkinoihin vaikuttavat tekijät Sokeri (+ 134,2 milj. euroa) Määrärahojen ylikäyttö indikaattoriin nähden johtuu todennäköisesti edellisen markkinointivuoden 2005/2006 sokerin vientitukimaksujen selvitysten ja maksatusten nopeutumisesta. Viini (+ 41,3 milj. euroa) Komissio katsoo, että tämän alan ylikäyttö on tilapäistä ja johtuu pääasiassa markkinointivuonna 2005/2006 toteutettujen erityisten tislausten tukimaksuista, joita ei maksettu varainhoitovuonna 2006. Kyseisiä maksuja suoritetaan parhaillaan, joten määrärahoissa on tilapäistä ylikäyttöä indikaattorin tasoon nähden. Maito ja maitotuotteet (+ 38,5 milj. euroa) Määrärahojen ylikäyttö indikaattoriin nähden johtuu teknisistä syistä: indikaattori vahvistettiin viimeksi kuluneen kolmen varainhoitovuoden menojen perusteella, ja kyseisiin menoihin sisältyi maidon lisämaksun vaikutus. Varainhoitovuonna 2007 sitä vastoin kyseinen maksu käsitellään erikseen käyttötarkoitukseensa sidottuna tulona eikä se sisälly välittömästi alan määrärahoihin. Suorat tuet (+ 81,4 milj. euroa) Komissio vahvisti vastaavan indikaattorin kaikkien jäsenvaltioiden toimittamien ennusteiden perusteella. Nykyinen ylikäyttö on vain hieman enemmän kuin kyseisen indikaattorin taso. Jäsenvaltioiden tuotantomääristä irrotettujen tukien maksujen vähäisyydestä päätellen kuitenkin vain harvat jäsenvaltiot käyttivät hyväkseen komission sääntöä, jonka mukaan kaikista näistä tuista voidaan maksaa ennakkoon 50 prosenttia 16. lokakuuta alkaen sen sijaan, että odotettaisiin tavanomaista maksumääräaikaa, joka on 1. joulukuuta. Käyttötarkoitukseensa sidotut tulot (353,3 milj. euroa) Kaikista käyttötarkoitukseensa sidotuista määrärahoista vain maidon lisämaksut suoritettiin 16. lokakuuta – 30. marraskuut 2006 kyseisen maksun suorittamista koskevien uusien sääntöjen mukaisesti. Päätelmät Jäsenvaltioiden markkinatoimenpiteiden ja suorien tukien menoja koskevien määrärahojen täytäntöönpano 16. lokakuuta 2006 – 30. marraskuuta 2006 oli 5 466,7 miljoonaa euroa, mikä merkitsee sitä, että kyseisten määrärahojen ylikäyttö oli noin 236,5 miljoonaa euroa. Tässä vaiheessa ylikäyttö näyttää olevan edellä olevien 2.2 ja 2.3 kohdan kommenttien perusteella väliaikaista. LIITE 1 [pic] LIITE 2 [pic] [1] EUVL L 209, 11.8.2005, s. 1. Asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42).